Απόφαση του Γενικού Δικαστηρίου (τρίτο τμήμα)της 19ης Σεπτεμβρίου 2012 — Fraas κατά ΓΕΕΑ(Καρό σχέδιο σε χρώμα ροζ, μοβ, μπεζ και σκούρο γκρι)
(Υπόθεση T-31/11)
«Κοινοτικό σήμα — Αίτηση καταχωρίσεως κοινοτικού σήματος απεικονίζοντος ένα καρό σχέδιο σε χρώμα ροζ, μοβ, μπεζ και σκούρο γκρι — Απόλυτος λόγος απαραδέκτου — Έλλειψη διακριτικού χαρακτήρα — Άρθρο 7, παράγραφος 1, στοιχείο βʹ, άρθρο 75 και άρθρο 76, παράγραφος 1, του κανονισμού (ΕΚ) 207/2009»
1.                     Κοινοτικό σήμα — Δικονομικές διατάξεις — Αιτιολόγηση των αποφάσεων — Άρθρο 75, πρώτη περίοδος, του κανονισμού 207/2009 — Περιεχόμενο
πανομοιότυπο με εκείνο του άρθρου 296 ΣΛΕΕ (Άρθρο 296 ΣΛΕΕ· κανονισμός 207/2009 του Συμβουλίου, άρθρο 75, πρώτη περίοδος)
(βλ. σκέψη 14)
2.                     Κοινοτικό σήμα — Δικονομικές διατάξεις — Αιτιολόγηση των αποφάσεων (Κανονισμός 207/2009 του Συμβουλίου, άρθρο 75) (βλ. σκέψεις 15-17)
3.                     Κοινοτικό σήμα — Δικονομικές διατάξεις — Αυτεπάγγελτη εξέταση των πραγματικών περιστατικών — Περιεχόμενο — Υποχρέωση αποδείξεως
της ακρίβειας κοινώς γνωστών πραγματικών περιστατικών — Δεν υφίσταται (Κανονισμός 207/2009 του Συμβουλίου, άρθρο 76 § 1) (βλ.
σκέψεις 26-27)
4.                     Κοινοτικό σήμα — Ορισμός και κτήση του κοινοτικού σήματος — Απόλυτοι λόγοι απαραδέκτου — Σήματα στερούμενα διακριτικού χαρακτήρα
— Εικονιστικό σήμα που αναπαριστά καρό σχέδιο σε χρώμα ροζ, μοβ, μπεζ και σκούρο γκρι (Κανονισμός 207/2009 του Συμβουλίου,
άρθρο 7 § 1, στοιχείο βʹ) (βλ. σκέψεις 45-75)
Αντικείμενο
Προσφυγή κατά της αποφάσεως του τέταρτου τμήματος προσφυγών του ΓΕΕΑ της 15ης Νοεμβρίου 2010 (υπόθεση R 1284/2010-4), σχετικά
με αίτηση καταχωρίσεως ως κοινοτικού σήματος ενός εικονιστικού σημείου που αναπαριστά καρό σχέδιο σε χρώμα ροζ, μοβ, μπεζ
και σκούρο γκρι.
Διατακτικό
Το Γενικό Δικαστήριο αποφασίζει:
1)
Απορρίπτει την προσφυγή.
2)
Καταδικάζει τη V. Fraas GmbH στα δικαστικά έξοδα.